Publication: Magyar Közlöny
Issue: MK-2001-67 (Year: 2001, Number: 67)
Era: 1990-2004
Section: h) az a)—g) pont hatálya alá nem tartozó, de a nemzetbiztonsági szolgálatokról szóló 1995. évi CXXV. törvény,
Paragraph Index: 578

(8) A vezetői megbízás visszavonása esetén — a (2) bekezdést, az 50. § (2) bekezdés g) pontját, valamint az 58/A. § (6) bekezdését kivéve — a köztisztviselőnek a visszavonást követően legalább harminc napon belül ugyanannál vagy másik közigazgatási szervnél végzettségének, képzettségének megfelelő másik vezetői vagy ennek hiányában köztisztviselői munkakört kell felajánlani. A harmincnapos időtartamra a köztisztviselő vezetői megbízásának megfelelő illetményre jogosult. Ha a köztisztviselő a felajánlott munkakört elfogadja, akkor új munkakörének megfelelően be kell sorolni, és amennyiben korábbi illetménye magasabb az új munkaköre szerinti illetményénél — kivéve, ha a vezetői megbízás visszavonására külszolgálatra történő kirendelés miatt került sor — hat hónapig a korábbival azonos illetményre, illetőleg — feltéve, ha ilyet részére megállapítottak — államtitkári, helyettes államtitkári juttatásra, azt követően besorolásának megfelelő illetményre jogosult. A különbözetet a foglalkoztató közigazgatási szervnek kell biztosítania.

Source: https://magyarkozlony.hu/hivatalos-lapok/947fbabdeb9a66991781595dfd1a7af8267b010b/dokumentumok/8a9de9b64d98c45d818255fcfc53bb2775bcbe4f/letoltes